

VÝROČNÁ SPRÁVA

2016

Príloha č. 1

ZHRNUTIE PRE OBČANOV

OPERAČNÝ PROGRAM EFEKTÍVNA VEREJNÁ SPRÁVA

Programové obdobie 2014 – 2020

**Vykonávanie operačného programu Efektívna verejná správa v roku 2016**

1. **Prehľad o vykonávaní programu**

Cieľom operačného programu Efektívna verejná správa (OP EVS) je *„Proklientsky orientovaná, transparentná verejná správa (VS) poskytujúca svoje služby rýchlo, efektívne a kvalitne, v záujme podpory udržateľného rastu, tvorby pracovných miest a sociálnej inklúzie“.*

Celková alokácia programu je **335 381 024,-EUR**, z čoho zdroje ESF predstavujú výšku **278 449 284,- EUR** a národné spolufinancovanie (finančné prostriedky zo štátneho rozpočtu vrátane vlastných zdrojov prijímateľov) **56 931 740,- EUR**.

Štruktúru OP tvoria 3 prioritné osi (PO). *PO1 Posilnené inštitucionálne kapacity a efektívna verejná správa* je určená pre národné, ako aj dopytovo-orientované projekty; *PO2 Zefektívnený súdny systém a zvýšená vymáhateľnosť práva* je určená pre národné projekty a *PO 3* predstavuje *Technickú pomoc* implementácie OP.

OP EVS sa vzťahuje na celé územie Slovenskej republiky a jeho hlavnými cieľovými skupinami sú orgány štátnej správy a územnej samosprávy, sociálni partneri, podnikateľský sektor, organizácie občianskej spoločnosti, mimovládne organizácie a iné zainteresované strany alebo partneri.

V roku 2016 bolo Monitorovacím výborom pre OP EVS schválených 10 zámerov národných projektov (NP) s indikatívnym rozpočtom v celkovej výške **42 687 847 EUR**. Spracovateľom schválených zámerov NP boli následne priebežne poskytované konzultácie a metodické usmernenie pri vypracovaní projektov.

Koncom roka 2016 boli vyhlásené tri vyzvania na národné projekty pre PO1 v celkovej  indikatívnej výške **35,8 mil. EUR** (EÚ zdroje). V rámci uvedených vyzvaní boli pred koncom roka predložené 2 žiadosti o nenávratný finančný príspevok (NFP) v celkovom finančnom objeme **34,5 mil. EUR** (zdroje EÚ vrátane spolufinancovania zo ŠR). Obidve žiadosti sa týkali investičnej priority *Investície do inštitucionálnych kapacít a do efektívnosti VS a verejných služieb na národnej, regionálnej a miestnej úrovni v záujme reforiem lepšej právnej úpravy a dobrej správy*. Jedna z predložených žiadostí o NFP je zameraná na napĺňanie špecifického cieľa *1.1 Skvalitnené systémy a optimalizované procesy VS,* ktorého podstatou je zmena systémuorganizácie verejnej správy a orientácie jej procesov v minulosti budovaných vertikálne na model horizontálne integrovaných služieb. Druhá žiadosť o NFP by mala prispievať k napĺňaniu špecifického cieľa *1.2. Modernizované riadenie ľudských zdrojov (RĽZ) a zvýšené kompetencie zamestnancov*, ktorý je zameraný predovšetkým na profesionalizáciu a depolitizáciu verejnej správy prostredníctvom zavádzania takých systémových zmien a opatrení v procese RĽZ, ktoré zmenšia dopady politického cyklu na personálne rozhodnutia, podporia reformné procesy a aktivujú potenciál ľudských zdrojov vo verejnej správe.

Prijímateľom oboch projektov je Ministerstvo vnútra SR.

Za účelom posúdenia relevantnosti a realizovateľnosti reformných zámerov v rámci uplatnenia koordinačného mechanizmu medzi OP II a OP EVS bola opatrením ministra vnútra SR vo februári 2016 zriadená Hodnotiaca komisia  na posudzovanie reformných zámerov. Komisia v roku 2016 schválila 22 reformných zámerov, z ktorých 21 sa týkalo OP EVS.

V oblasti publicity bol rok 2016 prioritne zameraný na zvyšovanie povedomia širokej verejnosti o pomoci EÚ prostredníctvom implementácie OP EVS, pričom komunikačným nástrojom bola on-line komunikácia prostredníctvom webovej stránky Ministerstva vnútra SR a Facebooku. Hlavnou informačnou aktivitou OP EVS bola séria diskusií s názvom **„Občan ako klient štátu“** určená pre vysokoškolských študentov v odboroch verejná správa a verejná politika. Okrem toho sa RO pre OP EVS zúčastňoval na informačných podujatiach organizovaných treťou stranou: **Deň Európy** v Bratislave, seminár **„Kvalitnejšie výsledky za menej peňazí vo verejnej politike: ako na to“**, medzinárodný kongres **ITAPA,** charitatívna akcia **Dobrý trh** v Bratislave.

1. **Pokrok v kontrahovaní a čerpaní finančných prostriedkov programu (podpora EÚ + národné spolufinancovanie)**

|  |  |  |  |  |  |  |
| --- | --- | --- | --- | --- | --- | --- |
| **Operačný program/program spolupráce** | **Celková alokácia**  **2014 - 2020**  **EUR** | **Kontrahovanie k 31.12. roku 2016**  **EUR** | **Podiel kontrahovania**  **na záväzku**  **2014 - 2020**  **%** | **Ročný nárast** | | **Nezakontrahovaný zostatok alokácie**  **EUR** |
| **EUR** | **p.b.** |
| 1 | 2 | 3 = 2/1 | 4 | 5 | 6 = 1-2 |
| **Prioritná os/priorita Únie** |  |  |  |  |  |  |
| **PO1 Posilnené inštitucionálne kapacity a efektívna VS** | **281 961 079** | **0** | **0** | **0** | **0** | **281 961 079** |
| **PO2 Zefektívnený súdny systém a zvýšená vymáhateľnosť práva** | **40 000 000** | **0** | **0** | **0** | **0** | **40 000 000** |
| **PO3 Technická pomoc** | **13 419 945** | **6 405 000** | **47,73 %** | **6 405 000** | **47,73 %** | **7 014 945** |
| **Spolu** | **335 381 024** | **6 405 000** | **1,91 %** | **6 405 000** | **1,91 %** | **328 976 024** |

|  |  |  |  |  |  |  |
| --- | --- | --- | --- | --- | --- | --- |
| **Operačný program/program spolupráce** | **Celková alokácia**  **2014 - 2020**  **EUR** | **Čerpanie k 31.12.**  **roku 2016**  **EUR** | **Podiel čerpania**  **na záväzku**  **2014 - 2020**  **%** | **Ročný nárast** | | **Nevyčerpaný zostatok alokácie**  **EUR** |
| **EUR** | **p.b.** |
| 1 | 2 | 3 = 2/1 | 4 | 5 | 6 = 1-2 |
| **Prioritná os/priorita Únie** |  |  |  |  |  |  |
| **PO1 Posilnené inštitucionálne kapacity a efektívna VS** | **281 961 079** | **0** | **0** | **0** | **0** | **281 961 079** |
| **PO2 Zefektívnený súdny systém a zvýšená vymáhateľnosť práva** | **40 000 000** | **0** | **0** | **0** | **0** | **40 000 000** |
| **PO3 Technická pomoc** | **13 419 945** | **1 168 352,7** | **8,71 %** | **1 168 352,7** | **8,71 %** | **12 251 592,3** |
| **Spolu** | **335 381 024** | **1 168 352,7** | **0,35 %** | **1 168 352,7** | **0,35 %** | **334 212 671,3** |